pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คณะกรรมการชายแดนทั่วไป ( GBC ) ไทย - กัมพูชา บรรลุข้อตกลงร่วม ยกระดับความร่วมมือด้านความมั่นคงและเศรษฐกิจชายแดน โดยไม่นำปัญหาเขตแดนมากระทบความสัมพันธ์
วันพฤหัสบดีที่ 14 กุมภาพันธ์ 2562
คณะกรรมการชายแดนทั่วไป ( GBC ) ไทย - กัมพูชา บรรลุข้อตกลงร่วม ยกระดับความร่วมมือด้านความมั่นคงและเศรษฐกิจชายแดน โดยไม่นําปัญหาเขตแดนมากระทบความสัมพันธ์
พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ประกอบด้วย ปล.กห., ผบ.ทสส., ลมช. รวมทั้งผู้แทนเหล่าทัพและหัวหน้าส่วนราชการที่เกี่ยวข้อง ได้เดินทางเยือนราชอาณาจักรกัมพูชา ระหว่าง 13 - 14 ก.พ. 62
พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ประกอบด้วย ปล.กห., ผบ.ทสส., ลมช. รวมทั้งผู้แทนเหล่าทัพและหัวหน้าส่วนราชการที่เกี่ยวข้อง ได้เดินทางเยือนราชอาณาจักรกัมพูชา ระหว่าง 13 - 14 ก.พ. 62 เพื่อร่วมประชุมคณะกรรมการชายแดนทั่วไป ไทย - กัมพูชา ( General Border Committee : GBC ) ครั้งที่ 14 ณ กรุงพนมเปญ
โดย พล.อ.ประวิตร ได้เข้าพบหารือร่วมกับ สมเด็จพิชัยเสนา เตีย บันห์ รอง นรม. และ รมว.กห. ทั้งสองฝ่ายต่างชื่นชมความสัมพันธ์ของทั้งสองประเทศที่มีพัฒนาการอย่างมาก จากความแน่นแฟ้นของรัฐบาลและกองทัพที่ผ่านมา และเห็นชอบร่วมกันที่จะเพิ่มพูนความร่วมมือระหว่างกองทัพในการรักษาความมั่นคงทางบกและทางทะเลให้มากขึ้น โดยกําหนดให้มีการประชุม ผบ.ทสส.ร่วมกันในทุกปี พร้อมทั้งร่วมกันผลักทุกพื้นที่ที่เคยเป็นสมรภูมิ ให้กลับมาเป็นพื้นที่พัฒนาร่วมกัน โดยเฉพาะพื้นที่ชายแดนจันทบุรีและตราด - โพธิสัตย์ ไพลินและพระตะบอง ซึ่งจะจัดตั้งคณะกรรมการชายแดนส่วนภูมิภาค ( RBC ) โดยเปิดกว้างให้มีการพูดคุยร่วมกันครอบคลุมทุกฝ่าย เพื่อนําไปสู่พรมแดนแห่งมิตรภาพ เสถียรภาพและผลประโยชน์ร่วมกัน
ต่อจากนั้น พล.อ.ประวิตร และสมเด็จพิชัยเสนา เตียบันห์ ได้ทําหน้าที่ประธานร่วมการประชุมคณะกรรมการชายแดนทั่วไป ( GBC ) ไทย - กัมพูชา ครั้งที่ 14 ด้วยบรรยากาศแห่งไมตรีจิตและมิตรภาพ โดยทั้งสองฝ่าย ต่างตระหนักและยึดมั่นความตกลงระหว่างกันในการพัฒนาเศรษฐกิจ สังคมในพื้นที่ชายแดน เป็นเสมือนวิธีการหนึ่งในการส่งเสริมเสถียรภาพและความมั่นคงในพื้นที่ตามแนวชายแดน พร้อมทั้งยืนยันในเจตนารมณ์ ที่จะไม่เอาปัญหาเขตแดน มากระทบความสัมพันธ์อันดีของทั้งสองประเทศ และงดเว้นการกระทําที่จะละเมิดเขตแดน หากมีปัญหาเกิดขึ้น จะร่วมกันยุติปัญหาระดับพื้นที่ด้วยสันติวิธี ด้วยความเข้าใจและเป็นไปตามหลักกฎหมาย
ที่ประชุมเห็นชอบร่วมกัน ที่จะขยายความร่วมมือด้านความมั่นคงและการรักษาความสงบเรียบร้อยพื้นที่ชายแดน และพัฒนากลไกใหม่ร่วมกันทั้งทวิภาคีและพหุภาคี พร้อมทั้งสนับสนุนการเร่งรัดเชื่อมต่อทางรถไฟ ไทย - กัมพูชา และยกระดับจุดผ่านแดนที่ตกลงร่วมกัน 4 จุด ในพื้นที่ ช่องอานม้า จว.อุบลราชธานี , บ.ท่าเส้น จว.ตราด , ช่องสายตะกู จว.บุรีรัมย์ และ บ.เขาดิน จว.สระแก้ว และร่วมผลักดันกลไกความร่วมมือต่างๆ ในการยกระดับความร่วมมือกับประเทศเพื่อนบ้านในการยุติแหล่งผลิตและทําลายเครือข่ายการค้ายาเสพติดระหว่างประเทศ การก่ออาชญากรรมรูปแบบต่างๆและการจับกุมผู้กระทําผิดที่หลบหนีของทั้งสองประเทศอย่างจริงจัง
รวมทั้งเห็นชอบร่วมกันสนับสนุนการเชื่อมโยงเขตพัฒนาเศรษฐกิจพิเศษ บริเวณ จว.สระแก้ว - จว.บันเตียเมียนเจย และ จว.ตราด - จว.เกาะกง และผลักดันมูลค่าการค้าชายแดนให้ได้ตามเป้าหมาย 15,000 ล้านเหรียญสหรัฐฯ ในปี 63 ควบคู่ไปกับการเพิ่มความร่วมมือในการพัฒนาคุณภาพชีวิต ด้านสาธารณสุข การศึกษา ศาสนาและวัฒนธรรมของประชาชนในพื้นที่ชายแดนทั้งสองประเทศ ต่อจากนั้นทั้งสองฝ่ายได้ลงนามรับรองบันทึกการประชุมร่วมกัน เพื่อตอกย้ําความสําเร็จที่เป็นรูปธรรมร่วมกันและยึดเป็นกรอบแนวทางการปฏิบัติร่วมกันต่อไป
รัฐบาลไทย-ข่าวทำเนียบรัฐบาล-เร่งจัดระเบียบนกจรจัด วอนประชาชนงดให้อาหาร
วันพฤหัสบดีที่ 27 กันยายน 2561
เร่งจัดระเบียบนกจรจัด วอนประชาชนงดให้อาหาร
รัฐบาลขอความร่วมมือประชาชนงดให้อาหารนกพิราบทั้งในที่สาธารณะและพื้นที่ส่วนบุคคล พร้อมเร่งจัดระเบียบการดูแลนกเพื่อรักษาความสะอาดของบ้านเมืองและสุขภาพอนามัยของประชาชน
ศุกร์ที่ 28 ก.ย.61
เร่งจัดระเบียบนกจรจัด วอนประชาชนงดให้อาหาร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขอความร่วมมือประชาชนงดให้อาหารนกพิราบทั้งในที่สาธารณะและพื้นที่ส่วนบุคคล พร้อมเร่งจัดระเบียบการดูแลนกเพื่อรักษาความสะอาดของบ้านเมืองและสุขภาพอนามัยของประชาชน เนื่องจากปัจจุบันการให้อาหารที่ไม่มีการควบคุมทําให้จํานวนนกเพิ่มขึ้นอย่างรวดเร็ว สร้างความเดือดร้อนรําคาญแก่ผู้พักอาศัยและสัญจรไปมาในบริเวณใกล้เคียง และยังเป็นแหล่งเพาะพันธุ์เชื้อโรคหลายชนิด โดยเฉพาะไข้หวัดนกและไข้สมองอักเสบ โดยได้กําชับให้กรุงเทพมหานคร จังหวัด และองค์กรปกครองส่วนท้องถิ่นทั่วประเทศดําเนินการเรื่องนี้อย่างจริงจัง ซึ่งในกรุงเทพมหานครจะนําร่องจัดระเบียบที่บริเวณท่าเรือวัดระฆังโฆสิตาราม และจะขยายผลไปสู่พื้นที่อื่น ๆ ต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานปลัดกระทรวงมหาดไทยประกาศเจตนารมณ์เพื่อเป็นต้นแบบที่ดี ในการลด และคัดแยกขยะมูลฝอยตามนโยบายรัฐบาล
วันศุกร์ที่ 21 ธันวาคม 2561
สํานักงานปลัดกระทรวงมหาดไทยประกาศเจตนารมณ์เพื่อเป็นต้นแบบที่ดี ในการลด และคัดแยกขยะมูลฝอยตามนโยบายรัฐบาล
สํานักงานปลัดกระทรวงมหาดไทยประกาศเจตนารมณ์เพื่อเป็นต้นแบบที่ดี ในการลด และคัดแยกขยะมูลฝอยตามนโยบายรัฐบาล
วันนี้ (21 ธ.ค. 2561) เวลา 10.30 น. ที่ห้องประชุมสํานักตรวจราชการและเรื่องราวร้องทุกข์ ชั้น 5 อาคารดํารงราชานุภาพ กระทรวงมหาดไทย นายพรพจน์ เพ็ญพาส รองปลัดกระทรวงมหาดไทย เป็นประธานการประชุมคณะทํางานขับเคลื่อนมาตรการลดและคัดแยกขยะมูลฝอย สํานักงานปลัดกระทรวงมหาดไทย ครั้งที่ 1/2561 โดยมี ผู้ช่วยปลัดกระทรวงมหาดไทย ผู้อํานวยการสํานัก/ศูนย์/กอง ในสังกัดสํานักงานปลัดกระทรวงมหาดไทย และผู้ที่เกี่ยวข้อง เข้าร่วมการประชุม
นายพรพจน์ เพ็ญพาส รองปลัดกระทรวงมหาดไทย กล่าวว่า นายฉัตรชัย พรหมเลิศ ปลัดกระทรวงมหาดไทย ได้ลงนามในประกาศสํานักงานปลัดกระทรวงมหาดไทย เรื่อง ประกาศเจตนารมณ์ในการทําความดีด้วยหัวใจ ลดภัยสิ่งแวดล้อม เพื่อเป็นต้นแบบที่ดีในการลด และคัดแยกขยะมูลฝอย 3 ประการ ดังนี้ 1. การร่วมกันปรับเปลี่ยนพฤติกรรมในการลด คัดแยกขยะมูลฝอย เพื่อนําไปสู่วินัยในการลดใช้ถุงพลาสติกหูหิ้ว และงดใช้กล่องโฟมบรรจุอาหาร 2. การเป็นหน่วยงานต้นแบบของภาครัฐ ในการลด คัดแยกขยะมูลฝอยในหน่วยงาน และลดใช้ถุงพลาสติกหูหิ้วและงดใช้กล่องโฟมบรรจุอาหาร และ 3. การสร้างความตระหนัก และส่งเสริมบทบาทของทุกภาคส่วนในการร่วมลด คัดแยกขยะมูลฝอยในหน่วยงาน ลดใช้ถุงพลาสติกหูหิ้วและงดใช้กล่องโฟมบรรจุอาหารเพื่อเป็นตัวอย่างที่ดีแก่สังคม และเป็นแบบอย่างที่ดีสามารถนําไปเชิดชู และประชาสัมพันธ์สู่สาธารณชนได้ ซึ่งเป็นไปตามที่มติคณะรัฐมนตรีเมื่อวันที่ 17 กรกฎาคม 2561 เห็นชอบให้ทุกหน่วยงานภาครัฐมีการดําเนินกิจกรรมที่ส่งเสริมสนับสนุนการลด และคัดแยกขยะมูลฝอยในหน่วยงานภายใต้ “โครงการทําความดีด้วยหัวใจ ลดภัยสิ่งแวดล้อม” กิจกรรมย่อย “มาตรการลดและคัดแยกขยะมูลฝอยในหน่วยงานภาครัฐ” เพื่อให้การจัดการขยะมูลฝอยมีประสิทธิภาพและง่ายต่อการนําไปใช้ประโยชน์
นายพรพจน์ กล่าวเพิ่มเติมว่า กระทรวงมหาดไทย โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายฉัตรชัย พรหมเลิศ ปลัดกระทรวงมหาดไทย ได้ให้ความสําคัญกับการบริหารจัดการขยะมูลฝอยมาอย่างต่อเนื่อง ทั้งในระดับอําเภอ จังหวัด และระดับประเทศ โดยในส่วนของสํานักงานปลัดกระทรวงมหาดไทยจัดทําแผนปฏิบัติการลดและคัดแยกขยะมูลฝอย สํานักงานปลัดกระทรวงมหาดไทย ซึ่งประกอบด้วย 3 ระยะ ได้แก่
1) จัดทําแผนปฏิบัติการลดและคัดแยกขยะมูลฝอยในหน่วยงาน โดยสํารวจ ประเมิน และจัดเก็บข้อมูลพื้นฐานปริมาณขยะมูลฝอย โฟมบรรจุอาหาร ถุงพลาสติกหูหิ้ว และแก้วพลาสติก ภายในหน่วยงาน 2) ดําเนินการประชาสัมพันธ์
ให้บุคลากรและประชาชนที่มาใช้บริการทราบและมีส่วนร่วมในการลด คัดแยกขยะมูลฝอย เพื่อให้มีการลด คัดแยกขยะมูลฝอยภายในแต่ละหน่วยงาน พร้อมจัดกิจกรรมส่งเสริมสนับสนุนการใช้ตะกร้า ถุงผ้า ปิ่นโต ภาชนะ หรือบรรจุภัณฑ์
ที่เป็นมิตรกับสิ่งแวดล้อมเพื่อลดการใช้ถุงพลาสติกหูหิ้ว และ 3) การประเมินผลและสรุปผลสรุปผลการดําเนินงาน
ในภาพรวม ซึ่งคาดว่าสํานักงานปลัดกระทรวงมหาดไทยจะเป็นต้นแบบที่ดี และขยายวงกว้างไปสู่ภาคส่วนอื่นๆ ทําให้สามารถจัดการ แก้ไข และป้องกันปัญหาด้านสิ่งแวดล้อมของประเทศไทยได้ตามที่รัฐบาลมุ่งหวัง
รัฐบาลไทย-ข่าวทำเนียบรัฐบาล-“ยุติธรรม” พิจารณาแนวทางขับเคลื่อนกรอบแนวทางการป้องกันอาชญากรรม ปี ๒๕๖๒
วันจันทร์ที่ 3 กันยายน 2561
“ยุติธรรม” พิจารณาแนวทางขับเคลื่อนกรอบแนวทางการป้องกันอาชญากรรม ปี ๒๕๖๒
“ยุติธรรม” พิจารณาแนวทางขับเคลื่อนกรอบแนวทางการป้องกันอาชญากรรม ปี ๒๕๖๒
ในวันศุกร์ที่ ๓๑ สิงหาคม ๒๕๖๑ เวลา ๑๓.๓๐ น.
ศาสตราจารย์พิเศษ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๑
เพื่อพิจารณาแนวทางขับเคลื่อนกรอบแนวทางการป้องกันอาชญากรรม ปี ๒๕๖๒
โดยมีผู้แทนหน่วยงานที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๑ อาคารราชบุรีดิเรกฤทธิ์ ชั้น ๙ ศูนย์ราชการเฉลิมพระเกียรติฯ
โดยที่ประชุมได้รับทราบและมีมติเห็นชอบในหลักการของกรอบแนวทางในการป้องกันปัญหาอาชญากรรม
ซึ่งแบ่งออกเป็น ๖ ด้าน ได้แก่ สภาพแวดล้อม การมีส่วนร่วมของประชาชน การป้องกันการกระทําผิดซ้ํา
การเฝ้าระวังกลุ่มเสี่ยงที่มีโอกาสกระทําผิด การลดโอกาสการตกเป็นเหยื่อ
และการพัฒนาและเพิ่มประสิทธิภาพบุคลากร
ทั้งนี้ ที่ประชุมได้มีข้อสังเกตเกี่ยวกับ กิจกรรมการดําเนินการในกรอบแนวทางดังกล่าวว่ายังไม่ครบถ้วน
จึงมีมติให้หน่วยงานที่เกี่ยวข้องไปดําเนินการรวบรวมประมวลกิจกรรมที่สอดคล้องกับแนวทางการดําเนินงานดังกล่าวเพิ่มเติม
และได้มอบหมายให้ฝ่ายเลขานุการดําเนินการกําหนดตัวชี้วัดในระดับผลลัพธ์ให้ครบถ้วน
เพื่อจะขยายผล และยกระดับนํากรอบแนวทางดังกล่าวไปใช้ใน กพยจ. ต่อไป
รัฐบาลไทย-ข่าวทำเนียบรัฐบาล-พม. รับมอบเมล่อน จำนวน 3,000 กิโลกรัม จากเทสโก้ โลตัส พร้อมส่งต่อให้ชุมชนที่ได้รับผลกระทบจากโควิด-19
วันพุธที่ 29 กรกฎาคม 2563
พม. รับมอบเมล่อน จํานวน 3,000 กิโลกรัม จากเทสโก้ โลตัส พร้อมส่งต่อให้ชุมชนที่ได้รับผลกระทบจากโควิด-19
พม. รับมอบเมล่อน จํานวน 3,000 กิโลกรัม จากเทสโก้ โลตัส พร้อมส่งต่อให้ชุมชนที่ได้รับผลกระทบจากโควิด-19
วันนี้ (29 ก.ค. 63) เวลา 11.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ (พม.)สะพานขาว ถนนกรุงเกษม กรุงเทพมหานคร นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ พร้อมด้วย นางจตุพร โรจนพานิช ผู้ช่วยปลัดกระทรวงการพัฒนาสังคมและความมั่นคงของมนุษย์ รับมอบเมล่อน จํานวน 3,000 กิโลกรัม จากผู้แทนบริษัท เอก-ชัย ดีสทริบิวชั่น ซิสเทม จํากัด (เทสโก้ โลตัส) เพื่อนําไปส่งมอบให้กับกลุ่มเป้าหมายและประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
นางสาวสราญภัทร กล่าวว่า จากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ส่งผลกระทบต่อประชาชนทั่วประเทศทั้งด้านเศรษฐกิจและสังคม รวมถึงกลุ่มเป้าหมายของกระทรวง พม. ตั้งแต่เด็ก เยาวชน สตรี ผู้สูงอายุ คนพิการ คนไร้บ้าน และผู้ด้อยโอกาส รวมทั้งผู้มีรายได้น้อย ได้รับความเดือดร้อนเป็นอย่างมาก ทั้งนี้ กระทรวง พม. จึงได้จัดตั้งศูนย์รับบริจาคกระทรวง พม. เพื่อจัดสรรสิ่งของที่จําเป็นและเงินที่ได้รับบริจาคจากภาครัฐ ภาคเอกชน และภาคประชาสังคม รวมทั้งภาคประชาชน เพื่อนําไปมอบให้กับกลุ่มเป้าหมายและประชาชนที่เดือดร้อนตามวัตถุประสงค์ของผู้บริจาค เป็นการช่วยเหลือและบรรเทาความเดือดร้อนเฉพาะหน้าอย่างเร่งด่วน
นางสาวสราญภัทร กล่าวเพิ่มเติมว่า สําหรับวันนี้ ต้องขอขอบคุณบริษัท เอก-ชัย ดีสทริบิวชั่น ซิสเทม จํากัด (เทสโก้ โลตัส) ที่ร่วมบริจาคเมล่อน จํานวน 3,000 กิโลกรัม ซึ่งเป็นเมล่อนที่รับซื้อตรงจากเกษตรกรที่ได้รับผลกระทบจากการแพร่ระบาดของโรคโควิด-19 เพื่อนําไปส่งมอบให้กับประชาชนกลุ่มเป้าหมายในแต่ละชุมชน อาทิ 1. เครือข่ายชุมชนเขตภาษีเจริญ 2. เครือข่ายสลัมสี่ภาค 3.เครือข่ายชุมชนเขตบางบอน 4.เครือข่ายชุมชนเขตประเวศ 5. เครือข่ายชุมชน เขตบางกะปิ 6.เครือข่ายชุมชนเขตคันนายาว 7.เครือข่ายชุมชนจังหวัดนนทบุรี 8.ชุมชนสวนพลู และ 9.ชุมชนบ้านครัว ทั้งนี้ ขอเชิญชวนทุกคนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อนและอยู่ในภาวะยากลําบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. บริเวณชั้น 2 อาคารกรมพัฒนาสังคมและสวัสดิการ กระทรวง พม. และโทรศัพท์ 02-659-6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-​สธ.เตรียมเสนอเพิ่มสิทธิประโยชน์ บัตรทอง ปี 2561
วันศุกร์ที่ 6 ตุลาคม 2560
​สธ.เตรียมเสนอเพิ่มสิทธิประโยชน์ บัตรทอง ปี 2561
กระทรวงสาธารณสุข เตรียมเสนอเพิ่มสิทธิประโยชน์สําหรับประชาชนสิทธิหลักประกันสุขภาพแห่งชาติ ในการเข้ารับบริการ อาทิ การเพิ่มสิทธิคัดกรองผู้ป่วยมะเร็งลําไส้ใหญ่ เสนอให้คลินิกเอกชนเข้าร่วมโครงการฯ
วันนี้ (6 ตุลาคม 2560) ที่ประชุมวายุภักษ์ โรงแรมเซนทรา ศูนย์ราชการแจ้งวัฒนะ กทม.นายแพทย์ธเรศ กรัษนัยรวิวงศ์ รองปลัดกระทรวงสาธารณสุข ให้สัมภาษณ์ภายหลังการประชุมชี้แจงเรื่อง “หลักเกณฑ์การดําเนินงานและบริหารกองทุนหลักประกันสุขภาพแห่งชาติ ปี 2561” ว่า การทํางานร่วมระหว่างสํานักงานหลักประกันสุขภาพแห่งชาติ และกระทรวงสาธารณสุข ในปี 2561 กระทรวงสาธารณสุข เตรียมการพัฒนาเรื่องสิทธิประโยชนที่จะเพิ่มขึ้นในหลายด้าน โดยเฉพาะ “การคัดกรองและตรวจยืนยัน มะเร็งลําไส้ใหญ่” โดยจะนําไปบรรจุในแผนพัฒนาระบบบริการ (Service Plan) เป็นการพัฒนาศักยภาพในเขตสุขภาพ ซึ่งขณะนี้ได้เตรียมการไปแล้วในระดับหนึ่ง
ส่วนเรื่อง “คลินิกหมอครอบครัว” ได้วางแผนไว้แล้ว โดยในปีนี้ได้ยกร่างพระราชบัญญัติการแพทย์ปฐมภูมิและบริการสาธารณสุข พ.ศ. .... มารองรับเรื่องนี้ด้วย และมีการปรับแก้กฎหมายให้คลินิกเอกชนสามารถเข้าร่วมในระบบ เป็น “คลินิกปฐมภูมิที่เต็มรูปแบบ” ในการดูแลประชาชน ขอให้ประชาชนมั่นใจได้ว่ากระทรวงสาธารณสุขมีการเตรียมการเรื่องนี้ นอกจากนี้ จะได้ดําเนินการพัฒนามาตรฐาน คุณภาพ และการลงทุนต่างๆ ให้ครอบคลุมมากยิ่งขึ้น
ตุลาคม1/2 ******************************* 6 ตุลาคม 2560
รัฐบาลไทย-ข่าวทำเนียบรัฐบาล-แจ้งให้ผู้เสียหายยื่นคำขอรับชำระหนี้ คดี บริษัท อีซี่ เน็ตเวิร์ค มาร์เก็ตติ้ง จำกัด
วันพฤหัสบดีที่ 12 ธันวาคม 2562
แจ้งให้ผู้เสียหายยื่นคําขอรับชําระหนี้ คดี บริษัท อีซี่ เน็ตเวิร์ค มาร์เก็ตติ้ง จํากัด
ตามที่กระทรวงการคลังได้พิจารณาดําเนินการเพื่อขอให้สํานักงานอัยการสูงสุดดําเนินคดีล้มละลายตามมาตรา 10 แห่ง พ.ร.ก.การกู้ยืมเงินที่เป็นการฉ้อโกงประชาชน พ.ศ.2527 กับบริษัท อีซี่ เน็ตเวิร์ค มาร์เก็ตติ้ง จํากัด กับพวก เพื่อเป็นการคุ้มครองประโยชน์ของประชาชน
ตามที่กระทรวงการคลังได้พิจารณาดําเนินการเพื่อขอให้สํานักงานอัยการสูงสุดดําเนินคดีล้มละลายตามมาตรา 10 แห่งพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527 กับบริษัท อีซี่ เน็ตเวิร์ค มาร์เก็ตติ้ง จํากัด กับพวก เพื่อเป็นการคุ้มครองประโยชน์ของประชาชนผู้ให้กู้ยืมเงินซึ่งเป็นผู้เสียหาย เนื่องจากกระทรวงการคลังเห็นว่ามีเหตุอันควรเชื่อว่า บริษัท อีซี่ เน็ตเวิร์ค มาร์เก็ตติ้ง จํากัด กับพวก เป็นผู้มีหนี้สินล้นพ้นตัวไม่เพียงพอกับการชําระหนี้ให้กับผู้เสียหายได้ นั้น
กระทรวงการคลังขอเรียนว่า บัดนี้ ศาลล้มละลายกลางได้มีคําสั่งพิทักษ์ทรัพย์เด็ดขาด คดีหมายเลขแดงที่ ล.4493/2562 ลงวันที่ 17 ตุลาคม 2562 ให้พิทักษ์ทรัพย์ของบริษัท อีซี่ เน็ตเวิร์ค มาร์เก็ตติ้ง จํากัด กับพวก รวม 9 ราย เด็ดขาด และกองบังคับคดีล้มละลาย 3 กรมบังคับคดี กระทรวงยุติธรรม ได้ดําเนินการออกประกาศเจ้าพนักงานพิทักษ์ทรัพย์ เรื่อง คําสั่งพิทักษ์ทรัพย์เด็ดขาด ลงวันที่ 26 พฤศจิกายน พ.ศ. 2562 เพื่อดําเนินการพิทักษ์ทรัพย์ของบริษัท อีซี่ เน็ตเวิร์ค มาร์เก็ตติ้ง จํากัด กับพวกรวม 9 ราย เด็ดขาด ตามพระราชบัญญัติล้มละลาย พุทธศักราช 2483 แล้ว
ดังนั้น กระทรวงการคลังจึงขอแจ้งประชาชนผู้เสียหายและผู้ที่เกี่ยวข้องในคดีดังกล่าว (เจ้าหนี้) ได้รับทราบและดําเนินการยื่นคําขอรับชําระหนี้ต่อเจ้าพนักงานพิทักษ์ทรัพย์ที่ฝ่ายคําคู่ความ สํานักงานเลขานุการกรม กรมบังคับคดี ถนนบางขุนนนท์ แขวงบางขุนนนท์ เขตบางกอกน้อย กรุงเทพมหานคร หรือ สํานักงานบังคับคดี ซึ่งจําเลยมีภูมิลําเนาอยู่ (ได้แก่ จังหวัดปทุมธานี จังหวัดนนทบุรี จังหวัดสระแก้ว จังหวัดฉะเชิงเทรา และจังหวัดนครราชสีมา) ได้ตั้งแต่บัดนี้เป็นต้นไปจนถึงวันที่ 27 มกราคม 2563
พร้อมนี้ กระทรวงการคลังได้ขอความอนุเคราะห์ผู้ว่าราชการจังหวัดทุกจังหวัดทั่วประเทศประชาสัมพันธ์ข้อมูลดังกล่าวให้ประชาชนผู้เสียหายที่อาศัยอยู่ในพื้นที่ต่างจังหวัดได้รับทราบอีกทางหนึ่งด้วยแล้ว ทั้งนี้ หากท่านมีข้อสงสัยประการใด สามารถสอบถามได้ที่ ส่วนป้องปรามการเงินนอกระบบ สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง ถนนพระรามที่ 6 เขตพญาไท กรุงเทพฯ 10400
โทร. 0 2169 7128 ถึง 36 ต่อ 153 - 161 หรือศูนย์รับแจ้งการเงินนอกระบบ โทร. 1359
สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง
โทร. 02 169 7127 ต่อ 160 หรือศูนย์รับแจ้งการเงินนอกระบบ สายด่วน 1359 กด 1
รัฐบาลไทย-ข่าวทำเนียบรัฐบาล-วิถีวัฒนธรรมใหม่
วันพุธที่ 3 มิถุนายน 2563
วิถีวัฒนธรรมใหม่
ห่างไกลโควิด-19
ชําระทาง Online
-จ่ายบิลน้ําไฟ
-จ่ายค่าทางด่วน
-จ่ายภาษี
-ซื้อตั๋วโดยสาร
-เติมเงินมือถือ
รัฐบาลไทย-ข่าวทำเนียบรัฐบาล-งานสัมมนาวิชาการของสำนักงานเศรษฐกิจการคลังประจำปี 2560 “ทะลุมิติเศรษฐกิจการคลัง”
วันพุธที่ 2 สิงหาคม 2560
งานสัมมนาวิชาการของสํานักงานเศรษฐกิจการคลังประจําปี 2560 “ทะลุมิติเศรษฐกิจการคลัง”
สศค.กําหนดจะจัดงานสัมมนาวิชาการของ สศค. ประจําปี 2560 เป็นครั้งที่ 14 ภายใต้หัวข้อ “ทะลุมิติเศรษฐกิจการคลัง” ในวันศุกร์ที่ 25 สิงหาคม 2560 เวลา 08.30 – 15.30 น. ณ ห้องแอทธินี คริสตัล ฮอลล์ โรงแรมพลาซ่า แอทธินี รอยัล เมอริเดียน กรุงเทพฯ
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ได้แถลงว่า สํานักงานเศรษฐกิจการคลัง (สศค.) มีกําหนดจะจัดงานสัมมนาวิชาการของ สศค. ประจําปี 2560 (FPO Symposium 2017) โดยในปีนี้จัดขึ้นเป็นครั้งที่ 14 ภายใต้หัวข้อ “ทะลุมิติเศรษฐกิจการคลัง” ในวันศุกร์ที่ 25 สิงหาคม 2560 เวลา 08.30 – 15.30 น. ณ ห้องแอทธินี คริสตัล ฮอลล์ โรงแรมพลาซ่า แอทธินี รอยัล เมอริเดียน กรุงเทพฯ เพื่อเป็นเวทีในการนําเสนอแนวคิดเชิงนโยบายของข้าราชการสํานักงานเศรษฐกิจการคลัง พร้อมทั้งรับฟังและแลกเปลี่ยนความคิดเห็นร่วมกับผู้ทรงคุณวุฒิ นักวิชาการ ตัวแทนจากหน่วยงานภาครัฐ ภาคเอกชนและประชาชน
การสัมมนาในครั้งนี้ ได้รับเกียรติจาก นายอภิศักดิ์ ตันติวรวงศ์ รัฐมนตรีว่าการกระทรวงการคลัง เป็นผู้กล่าวปาฐกถาเปิดงาน จากนั้นจะเป็นการนําเสนอผลงานทางวิชาการของ สศค. เรื่อง ไขรหัสการคลังอัจฉริยะ โดยข้าราชการรุ่นใหม่ของ สศค. ที่จะมานําเสนอเกี่ยวกับโครงการลงทะเบียนเพื่อสวัสดิการแห่งรัฐของกระทรวงการคลัง ที่นอกจากจะเป็นการชี้เป้าเพื่อรวบรวมฐานข้อมูลผู้มีรายได้น้อยที่ครอบคลุมและเจาะลึกมากที่สุดเท่าที่เคยมีมาในประเทศไทยแล้ว ฐานข้อมูลนี้ยังเป็นบันไดขั้นแรกเพื่อก้าวสู่การสร้างสรรค์นวัตกรรมการให้สวัสดิการแก่ผู้มีรายได้น้อยโดยการจัดสูตรสวัสดิการแก่ประชาชนอย่างถูกฝาถูกตัว โดยมีการรับฟังความเห็นจากผู้ทรงคุณวุฒิ ได้แก่ ศ.ดร. พิริยะ ผลพิรุฬห์ ผู้อํานวยการศูนย์ศึกษาพัฒนาการเศรษฐกิจ สถาบันบัณฑิตพัฒนบริหารศาสตร์ (นิด้า) และ ดร. เบญจรงค์ สุวรรณคีรี ผู้ช่วยกรรมการผู้จัดการใหญ่และหัวหน้านักวิเคราะห์ ศูนย์วิเคราะห์เศรษฐกิจทีเอ็มบี ธนาคารทหารไทย จํากัด (มหาชน) สําหรับช่วงบ่ายจะเป็นการเสวนาในหัวข้อ ร่วมคิดเพื่อเศรษฐกิจมิติ “ใหม่” โดยได้รับเกียรติจากผู้ทรงคุณวุฒิจากภาครัฐ ภาคเอกชน และภาควิชาการ ประกอบด้วย นายกรณ์ จาติกวณิช ประธานชมรมฟินเทคแห่งประเทศไทย ดร. ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ นายวัชระ เอมวัฒน์ นายกสมาคม Thailand Tech Startup Association และนายกฤษฎา จีนะวิจารณะ ผู้อํานวยการสํานักงานเศรษฐกิจการคลัง โดยมี นางสาวกมลชนก พุคยาภรณ์ ผู้ดําเนินรายการจากช่อง Money Channel เป็นผู้ดําเนินรายการ ซึ่งจะเสวนาในประเด็นที่สําคัญต่าง ๆ ที่เกี่ยวข้องกับแนวโน้มเทคโนโลยีสําคัญของโลก สถานการณ์ FinTech กับการพลิกโฉมเศรษฐกิจการเงินของประเทศไทย โอกาสและความท้าทายของธุรกิจ Startup รวมถึงการใช้นวัตกรรมทางการคลังและเทคโนโลยีในอนาคต
ทั้งนี้ การสัมมนาวิชาการประจําปีของ สศค. จะเป็นโอกาสให้สาธารณชนรับทราบถึงนวัตกรรมที่เกิดขึ้นและการดําเนินงานของ สศค. ในฐานะหน่วยงานหลักทางเศรษฐกิจของประเทศที่มีบทบาทในการวิเคราะห์และเสนอแนะนโยบายเศรษฐกิจมาโดยตลอด สศค. จึงขอเรียนเชิญทุกท่านเข้าร่วมงานเสวนาดังกล่าว โดยไม่เสียค่าใช้จ่ายใด ๆ ทั้งนี้ สามารถลงทะเบียนล่วงหน้าภายในวันที่ 9 สิงหาคม 2560 ได้ที่ www.fpo.go.th
คณะโฆษกสํานักงานเศรษฐกิจการคลัง โทร 0 2273 9020 ต่อ 3236
รัฐบาลไทย-ข่าวทำเนียบรัฐบาล-ปลัด สธ.ติดตามการก่อสร้างอาคารผู้ป่วย รพ.อุทัยธานี ในพระราชกระแสรับสั่งสมเด็จพระเทพรัตนราชสุดา ฯ
วันอังคารที่ 2 ตุลาคม 2561
ปลัด สธ.ติดตามการก่อสร้างอาคารผู้ป่วย รพ.อุทัยธานี ในพระราชกระแสรับสั่งสมเด็จพระเทพรัตนราชสุดา ฯ
ปลัดกระทรวงสาธารณสุข ติดตามความก้าวหน้าการก่อสร้างอาคารผู้ป่วยนอกอุบัติเหตุ 9 ชั้น โรงพยาบาลอุทัยธานี ซึ่งเป็นโครงการในพระราชกระแสรับสั่งในสมเด็จพระเทพรัตนราชสุดา ฯ สยามบรมราชกุมารี  เตรียมพร้อมเป็นโรงพยาบาลต้นแบบในการดูแลผู้สูงอายุแบบบูรณาการ
วันนี้ (2 ตุลาคม2561) ที่ จ.อุทัยธานี นายแพทย์สุขุม กาญจนพิมาย ปลัดกระทรวงสาธารณสุข พร้อมด้วย นายแพทย์พิศิษฐ์ ศรีประเสริฐ รักษาราชการรองปลัดกระทรวงสาธารณสุข และคณะผู้บริหาร ติดตามความก้าวหน้าการก่อสร้างอาคารผู้ป่วยนอกอุบัติเหตุ 9 ชั้น โรงพยาบาลอุทัยธานี ซึ่งเป็นโครงการในพระราชกระแสรับสั่งใน สมเด็จพระเทพรัตนราชสุดา ฯ สยามบรมราชกุมารี เพื่อเตรียมพร้อมเป็นโรงพยาบาลต้นแบบในการดูแลผู้สูงอายุแบบบูรณาการ เป็นศูนย์เชี่ยวชาญด้านการดูแลผู้สูงอายุ เนื่องจากจังหวัดอุทัยธานีก้าวเข้าสู่สังคมผู้สูงอายุ ขณะนี้สัดส่วนผู้สูงอายุมีมากถึงร้อยละ 21.23
“นับเป็นความภาคภูมิใจของโรงพยาบาลอุทัยธานี เขตสุขภาพที่ 3 และกระทรวงสาธารณสุข ที่ได้ถวายงานสมเด็จพระเทพรัตนราชสุดา ฯ สยามบรมราชกุมารี ซึ่งได้มอบเป็นนโยบายสําคัญที่จะให้โรงพยาบาลในสังกัดทุกแห่งร่วมกันดําเนินโครงการจิตอาสา ทําความดีด้วยหัวใจ โครงการพระราชดําริ โครงการเฉลิมพระเกียรติและโครงการที่เกี่ยวเนื่องกับพระบรมวงศานุวงศ์ทุกพระองค์ พร้อมทั้งติดตามการดําเนินงานอย่างต่อเนื่อง” นายแพทย์สุขุมกล่าว
สําหรับอาคารผู้ป่วยนอกอุบัติเหตุ 9 ชั้นแห่งนี้ เริ่มก่อสร้างเมื่อมีนาคม 2560 โดยได้รับมหากรุณาธิคุณจากสมเด็จพระเทพรัตนราชสุดา ฯ สยามบรมราชกุมารี เสด็จพระราชดําเนินทรงวางศิลาฤกษ์อาคาร เมื่อวันที่ 10 มกราคม 2561 ที่ผ่านมา ขณะนี้การก่อสร้างคืบหน้าไปแล้วกว่าร้อยละ 25 โดยชั้นที่ 1 เป็นหน่วยอุบัติเหตุฉุกเฉิน ห้องบัตรและห้องจ่ายยาผู้ป่วยนอก ชั้น 2 เป็นห้องตรวจอายุรกรรมและคลินิกผู้สูงอายุ ชั้น 3 เป็นห้องตรวจศัลยกรรมและสูตินรีเวชกรรม ชั้น 4 เป็นห้องทันตกรรม และทันตกรรมเฉพาะทาง ชั้น 5 ห้องตรวจจักษุวิทยาและ โสต ศอ นาสิก ชั้น 6 เป็นหน่วยไตเทียม และชั้น 7 – 8 เป็นหน่วยงานสนับสนุนบริการ ชั้น 9 เป็นห้องทรงงาน สมเด็จพระเทพรัตนราชสุดา ฯ สยามบรมราชกุมารี คาดว่าจะแล้วเสร็จเดือนธันวาคม 2562 และเปิดให้บริการประชาชนได้ประมาณกลางปี 2563 ซึ่งจะรองรับการขยายบริการของโรงพยาบาลอุทัยธานี ให้มีความพร้อมทางด้านการบริการผู้ป่วยนอกและอุบัติเหตุ รองรับสังคมผู้สูงอายุ ในอนาคตได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมหารือกับผู้แทนสภาดิจิทัลเพื่อเศรษฐกิจและสังคมแห่งประเทศไทย หวังสร้างความร่วมมือด้านดิจิทัลของไทย
วันศุกร์ที่ 23 สิงหาคม 2562
รมว.กระทรวงดิจิทัลฯ ร่วมหารือกับผู้แทนสภาดิจิทัลเพื่อเศรษฐกิจและสังคมแห่งประเทศไทย หวังสร้างความร่วมมือด้านดิจิทัลของไทย
รมว.กระทรวงดิจิทัลฯ ร่วมหารือกับผู้แทนสภาดิจิทัลเพื่อเศรษฐกิจและสังคมแห่งประเทศไทย หวังสร้างความร่วมมือด้านดิจิทัลของไทย
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พันฒพันธ์ชัย ปลัดกระทรวงดิจิทัลเพื่อเศรษฐกิจและสังคม และนางปิยนุช วุฒิสอน เลขาธิการคณะกรรมการดิจิทัลเพื่อเศรษฐกิจและสังคมแห่งชาติ เข้าร่วมประชุมหารือกับผู้แทนสภาดิจิทัลเพื่อเศรษฐกิจและสังคมแห่งประเทศไทย เมื่อวันที่ 22 สิงหาคม 2562 ณ อาคาร เอไอเอ แคปปิตอล เซ็นเตอร์ กรุงเทพฯ สําหรับการประชุมดังกล่าว จัดขึ้นเพื่อหารือความร่วมมือระหว่างภาครัฐและภาคเอกชนในการพัฒนาประเทศ โดย รมว.กระทรวงดิจิทัลฯ กล่าวถึงการขับเคลื่อนดิจิทัลเพื่อเศรษฐกิจและสังคม ซึ่งที่ผ่านมา กระทรวงฯ ได้วางโครงสร้างพื้นฐานต่างๆ ไว้เรียบร้อยแล้ว และมุ่งมั่นเพื่อพัฒนาต่อยอดให้ประชาชนได้ใช้ประโยชน์ เช่น การพัฒนาเกษตรกร​ให้สามารถใช้ดิจิทัลในการพัฒนากระบวนการปลูกพืชได้ เป็นต้น นอกจากนี้ ยังตั้งเป้าที่จะพัฒนาเทคโนโลยี ​5G ให้สามารถใช้งานพร้อมกันทั้งประเทศได้ภายในปี 2020 ซึ่งกระทรวงฯ ยังจะสนับสนุนให้ไทยเป็น Digital Hub ของ ASEAN​ และพัฒนากําลังคนด้านดิจิทัล โดยโครงการเร่งด่วนที่จะทําต่อไป เช่น การจัดทํา Big Data ของภาครัฐในภาคส่วนต่างๆ เช่น บูรณาการ Big Data ด้านการท่องเที่ยวกับหน่วยงานที่เกี่ยวข้อง เพื่อเป็นข้อมูลให้แก่ภาคเอกชน ประกอบการวางแผนทําธุรกิจในอนาคต ทางด้านสภาดิจิทัล​ฯ ก็ได้จัดทําแนวทางความร่วมมือที่สอดคล้องกับแผนของกระทรวงฯ แสดงให้เห็นถึงมุมมองของรัฐและเอกชนในการพัฒนาประเทศเป็นไปในทิศทางเดียวกัน
************************